CELEX: 32016D0949
Language: et
Date: 2016-06-06 00:00:00
Title: Nõukogu otsus (EL) 2016/949, 6. juuni 2016, ühelt poolt Euroopa Liidu ja selle liikmesriikide ning teiselt poolt Mongoolia vahelisele partnerluse ja koostöö raamlepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise kohta

16.6.2016   
            
            
               ET
            
            
               Euroopa Liidu Teataja
            
            
               L 159/1
            
         NÕUKOGU OTSUS (EL) 2016/949,
   6. juuni 2016,
   ühelt poolt Euroopa Liidu ja selle liikmesriikide ning teiselt poolt Mongoolia vahelisele partnerluse ja koostöö raamlepingule Horvaatia Vabariigi Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 5,
   võttes arvesse Horvaatia Vabariigi ühinemisakti, eriti selle artikli 6 lõiget 2,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Vastavalt Horvaatia Vabariigi ühinemisakti artikli 6 lõikele 2 tuleb Horvaatia Vabariigi ühinemises ühelt poolt Euroopa Liidu ja selle liikmesriikide ning teiselt poolt Mongoolia vahelise partnerluse ja koostöö raamlepinguga leppida kokku lepingu protokolli sõlmimise teel. Ühinemisakti artikli 6 lõike 2 kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomaste kolmandate riikide vahel.
            
         
               (2)
            
            
               Nõukogu andis 14. septembril 2012 komisjonile loa alustada läbirääkimisi asjaomaste kolmandate riikidega, kellega tuleb Horvaatia Vabariigi ühinemise tõttu sõlmida protokollid. Läbirääkimised Mongooliaga lõppesid edukalt verbaalnoodi teel 2. detsembril 2014.
            
         
               (3)
            
            
               Protokollile tuleks alla kirjutada, eeldusel et see hiljem sõlmitakse,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Mongoolia vahelisele partnerluse ja koostöö raamlepingule Horvaatia Vabariigi Euroopa Liiduga ühinemise arvesse võtmiseks lisatud protokolli (1) liidu ja selle liikmesriikide nimel allkirjastamiseks antakse luba, eeldusel et protokoll sõlmitakse.
   Artikkel 2
   Nõukogu eesistujal on õigus määrata isik(ud), kes on volitatud lepingule liidu ja selle liikmesriikide nimel alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Luxembourg, 6. juuni 2016
      
         
            Nõukogu nimel
         
         
            eesistuja
         
         H. G. J. KAMP
      
   
   
      (1)  Protokolli tekst avaldatakse koos selle sõlmimist käsitleva otsusega.